**Образац 12**

**ЈП“КОВИНСКИ КОМУНАЛАЦ“ КОВИН**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

**За период од 01.01. до ­­31.03.2023. године**

**Ковин, 26.04.2023.**

**I ОСНОВНИ СТАТУСНИ ПОДАЦИ**

Пословно име: ЈП“КОВИНСКИ КОМУНАЛАЦ“ КОВИН

Седиште:КОВИН, ЦАРА ЛАЗАРА 92

Претежна делатност: ПРОИЗВОДЊА, ПРЕРАДА И ДИСТРИБУЦИЈА ВОДЕ

Матични број:08252050

ПИБ:102011882

Надлежно министарство:МИНИСТАРСТВО ГРАЂЕВИНАРСТВА, САОБРАЋАЈА И ИНФРАСТРУКТУРЕ

Делатности јавног предузећа/друштва капитала су:

-сакупљање, пречишћавање и дистрибуција воде,

-уклањање отпадних вода,

-сакупљање отпада који није опасан,

-третман и одлагање отпада који није опасан,

-санација, рекултивација и друге услуге у области управљања отпадом,

-изградња цевовода,

-рушење објеката,

-постављање водоводних, канализационих, грејних и климатизованих цеви,

-остали завршни радови,

-остали непоменути специфични грађевински радови,

-услужне делатности у копненом саобраћају,

-услуге одржавања објеката,

-услуге редовног чишћења зграда и опреме,

-услуге осталог чишћења зграда и опреме,

-услуге уређења и одржавања околине,

-остале услужне активности подршке пословању ( очитавање бројила за потрошњу воде ),

-погребне и сродне делатности,

-остале непоменуте личне услужне делатности

Програм пословања Јавног предузећа „Ковински комуналац“ Ковин за 2023.годину усвојен је од стране Надзорног одбора Одлуком бр.02-3092/4-22 од 01.12.2022.године. Сагласност на предложени програм пословања и Финансијски план за 2023.годину дата је од стране Скупштине општине Ковин Решењем бр.023-43/2022-I од 20.12.2022.године.

**II ОБРАЗЛОЖЕЊЕ ПОСЛОВАЊА**

ЈП “Ковински комуналац“ Ковин је за период 01.01.-31.03.2023. године остварио негативан финансијски резултат у износу од 14.357.200,42 динара, док је у истом периоду прошле године, такође, остварио негативан финансијски резултат у износу од 3.478.427,58 динара.

Од тога укупни приходи износе 56.307.800,82 динара, а укупни расходи 70.665.001,24 динара. У односу на исти период прошле године, укупни приходи су мањи за 1.414.478,38 динара, а укупни расходи већи за 9.464.294,46 динара.

За период 01.01.-31.03.2023.године, ЈП “Ковински комуналац“ Ковин је остварио пословне приходе у висини од 54.512 хиљада динара, односно реализација је 80% у односу на планиране. У истом периоду 2022.године, пословни приходи су били 56.267 хиљада динара. Пословни расходи су остварени у износу од 70.053 хиљаде динара, односно, за 110% од планираних. У односу на 2022. годину већи су за 9.094 хиљаде динара, јер су исти прошле године остварени у висини од 60.959 хиљада динара.

Остварен је пословни губитак од 15.541 хиљада динара.

Финансијски приходи обухватају приходе од обрачунатих камата и износе 1.116 хиљада динара, односно реализовани су за 112% у односу на план.

Остали приходи ( одобрени рабат, наплаћене штете од осигурања, приходи од судских такси, наплаћена раније отписана потраживања и други приходи ) реализовани су у износу од 680 хиљада динара, односно, за 680% у односу на план, а остали расходи ( накнада штете физичким и правним лицима и други расходи ) остварени су у износу од 612 хиљада динара, односно, за 612%.

На расходној страни већа је набавна вредност продате робе, односно, набавкa погребне робе намењене продавници на гробљу у Ковину, чија је реализација 255% у односу на план. Трошкови материјала, горива и енергије реализовани су за 89%, трошкови зарада, накнада и других личних расхода за 100%, трошкови производних услуга у висини од 126%, амортизације за 134%.

Остварен је губитак у износу од 14.357 хиљада динара, а планирана је добит у висини од 5.390 хиљада динара.

2. БИЛАНС СТАЊА

На страни активе Биланса стања , позиција сталне имовине је остварена за 121% у односу на план.

Веће су залихе робе у продавници на гробљу и то за 41%, а укупна обртна имовина за 29% у односу на план.

Стална средства намењена продаји односе се на изграђене, а непродате гробнице. Реализација је већа од планиране и износи 132%.

Дати аванси односе се на авансну уплату за поправку булдожера и неке мање авансне уплате и због тога су већи од планираних, односно, реализација плана је 279%.

Реализација конта готовина и готовински еквиваленти са стањем на дан 31.03.2023.године износе 205%, због примљеног аванса од оснивача по потписаним уговорима о извођењу радова.

Реализација осталих потраживања је мања за 50%, јер су потраживања од камате старија од годину дана књижена на конту исправке потраживања.

На позицији краткорочних активних временских разграничења, реализација у односу на план је 68% и односи се унапред плаћене трошкове.

На страни пасиве књижен je нераспоређени добитак из ранијих година 7.769 хиљада динара ( реализација је 394% ), на губитак ранијих година износ од 6.025 хиљада динара, као и губитак текуће године у висини од 14.357 хиљада динара.

Дугорочна резервисања већа су у односу на план за 45%, због резервације трошкова по основу накнаде за запослене и по основу судских процеса.

Реализација код краткорочних обавеза износи 198%, а обавезе из пословања 177% у односу на план.

Примљени аванси су реализовани за 3.179%, јер је у децембру 2022.године потписан уговор о извођењу радова са локалном самоуправом и по том основу је примљен аванс.

Ванбиланса позиција обухвата грађевинске објекте и опрему по сеоским водоводима, завршене инвестиције водоводне и канализационе мреже у Ковину добијене на коришћење и управљање и градски топловод као туђе средство дато јавном предузећу „Ковински комуналац“ на управљање и коришћење, комисиона роба.

3. ИЗВЕШТАЈ О ТОКОВИМА ГОТОВИНЕ

Очекивани прилив готовине из пословне активности реализован је за 91% у односу на план, а одлив средстава за 95%. Разлика између прилива и одлива из пословних активности износи 9.660 хиљада динара, односно, већи је одлив новчаних средстава у овом кварталу.

Одлив готовине из активности инвестирања односи се на плаћену набавку опреме. Реализација је 134%.

Готовина на крају обрачунског периода већа је од планираних средстава, због, како је већ наведено, примљеног аванса од оснивача по закљученим уговорима о извођењу радова. Реализација је 205%.

4. ТРОШКОВИ ЗАПОСЛЕНИХ

Трошкови зарада у првом кварталу 2023.године у на нивоу су планираних. Већи су трошкови од планираних по основу уговора о делу за 44,68% и ангажовања лица на привремено-повременим пословима и то за 36,47%, а због добијања сагласности Комисије за ново запошљавање и додатно радно ангажовање код корисника јавних средстава. Код трошкова доласка и одласка са посла реализација је 91,01%, дневница за службени пут за 75,30%, накнада трошкова за службени пут за 91,30%, код отпремнина за одлазак у пензију за 49,98%, а код трошкова по основу исплате помоћи радницима и члановима породице радника 29,27%.

5. ДИНАМИКА ЗАПОСЛЕНИХ

На дан 31.03.2023.године, укупан број запослених на неодређено време је 121, а у односу на 31.12.2022.године, мањи је за једног радника који је отишао у пензију, док је један радник примљен на одређено време, што чини укупно два радника по овом основу. Број ангажованих по привремено-повременим пословима повећан је са 15 на 17 лица.

6. РАСПОН ПЛАНИРАНИХ И ИСПЛАЋЕНИХ ЗАРАДА

Планирана најнижа зарада за 2023.годину је у висини од 36.800,00 динара, али је исплаћена у износу од 40.483,07 динара, у складу са висином гарантоване минималне зараде. Највиша појединачна зарада ( без зараде пословодства ) износи 115.419,26 динара, док је просечна исплаћена у износу од 60.869,33 динара.

Просечна зарада пословодства је исплаћена у висини од 113.819,56 динара.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Средства субвенције-буџетске помоћи нису планиране за 2023.годину.

8. СРЕДСТВА ЗА ПОСЕБНЕ НАМЕНЕ

Средства репрезентације утрошена су у висини од 18,36 %, а за трошкове рекламе и пропаганде 46,00% у односу на план.

9. КРЕДИТНА ЗАДУЖЕНОСТ

Предузеће није кредитно задужено.

10. ИЗВЕШТАЈ О ИНВЕСТИЦИЈАМА

У периоду 01.01.-31.03.2023.године реализација улагања у инвестиције износи 1.166 хиљада динара од планираних 1.160 хиљада динара.

11. ПОТРАЖИВАЊА, ОБАВЕЗЕ И СУДСКИ СПОРОВИ

Укупна потраживања са 31.03.2023.године износе 131.497.085,00 динара и обухватају сва ненаплаћена потраживања од купаца по основу продате робе и извршених услуга, укључујући сумњива и спорна потраживања и накнаду за ггз, камате, потраживања од запослених, потраживања по основу осигурања и друго.

Укупне обавезе са 31.03.2023.године износе 130.736.180,00 динара односе се на обавезе из пословања према добављачима, примљеним авансима, обавезе за зараде и друга лична примања, обавезу за ПДВ, обавезе по основу резервисања и остале обавезе из специфичних послова.

**IV ЗАКЉУЧНА РАЗМАТРАЊА И НАПОМЕНЕ**

У периоду 01.01.-31.03.2023.године ЈП “Ковински комуналац“ Ковин је пословаонегативно, што је резултат мањег смањења прихода, као и повећања трошкова зарада и примања лица ангажованих по другим основама, повећања цена електричне енергије и других већих трошкова пословања.

Укупни пословни приходи су мањи од планираних и то код:

-Прихода од производње и дистрибуције воде,

-Прихода од гробаља,

-Прихода од чистоће, зеленила и зимске службе,

-Прихода од грађевинске оперативе, јер није рађена ни једна значајнија инвестиција,

Мањи су остали непословни и ванредни приходи, чија се већа реализација очекује тек у последњем кварталу.

Реализација укупних приходи износи 17,47% у односу на план.

На нивоу планираних расхода су зараде, док су трошкови по уговорима о привремено повременим пословима већи од планираних, због повећања броја ангажованих лица по овим уговорима, у складу са добијеном сагласношћу за ново запошљавање и додатно радно ангажовање код корисника јавних средстава.

На страни расхода мањи су трошкови материјала и нематеријалних трошкови, осим трошкови набавке погребне робе и опсег рамова, као и трошкови производних услуга, ванредни и остали расходи, који су највећим делом везани за исправку потраживања, па је и њихова реализација, у највећем делу, у четвртом кварталу.

Реализација укупних расхода износи 21,94% у односу на план.

Као и сваке године негативни резултат за прва три месеца у овом износу није неуобичајен за овај квартал, јер су због лоших временских услова као и сваке године изостали већи послови. Повећање прихода очекује се у наредним кварталима, а самим тим и бољи резултат пословања јавног предузећа.

ВД директора

Милан Милованов, дипл.географ

Датум: 26.04.2023. \_\_\_\_\_\_\_\_\_\_\_\_\_\_\_\_\_\_